
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru modificarea şi completarea Legii nr.184/2001 privind organizarea şi exercitarea profesiei de arhitect, primit cu adresa nr.328 din 22 mai 2003.



Prin obiectul de reglementare şi conţinutul său, proiectul de lege face parte din categoria legilor organice.

PREŞEDINTE,

István Antal

Parlamentul  României

                                                                            Nr.23/121/2003

RAPORT

asupra proiectului de Lege pentru modificarea şi completarea Legii nr.184/2001

 privind organizarea şi exercitarea profesiei de arhitect



1. În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu nr.328 din 22 mai 2003, pentru dezbatere şi avizare în fond, cu proiectul de Lege pentru modificarea şi completarea Legii nr.184/2001 privind organizarea şi exercitarea profesiei de arhitect.



Proiectul de lege a fost întocmit în vederea alinierii legislaţiei naţionale la legislaţia ţărilor membre din Uniunea Europeană. Implementarea în legislaţia naţională a prevederilor Directivei CEE  nr.85/384/10.06.1985 asupra recunoaşterii diplomelor, certificatelor şi a altor dovezi oficiale ale calificărilor în arhitectură, va face posibilă recunoaşterea diplomelor şi atestatelor naţionale de către statele membre ale Uniunii Europene.



Proiectul de lege a fost avizat favorabil de Consiliul Legislativ cu nr.447 din 24 martie 2003.



Proiectul de lege a fost adoptat de Senat în şedinţa din 19 mai 2003.



Comisia pentru muncă şi protecţie socială, cu nr.27/246/30.05.2003 şi Comisia juridică, de disciplină şi imunităţi, cu nr.328/27.05.2003, au avizat favorabil proiectul de lege în forma adoptată de Senat.



2. Prin obiectul de reglementare şi conţinutul său, proiectul de lege face parte din categoria legilor organice.



3. Dezbaterea proiectului de lege a avut loc în şedinţa comisiei din data de 1 octombrie 2003.



La lucrările comisiei au participat specialişti din cadrul Ministerului Transporturilor, Construcţiilor şi Turismului.



4. La lucrările comisiei au fost prezenţi 21 de deputaţi din totalul de 25 de deputaţi membri ai comisiei.



5. În urma dezbaterii, Comisia pentru industrii şi servicii propune admiterea cu modificări a proiectului de lege.

A M E N D A M E N T E    A D M I S E



În urma dezbaterii, Comisia pentru industrii şi servicii propune aprobarea proiectului de lege cu următoarele amendamente:

	Nr.

crt.
	Text adoptat de Senat


	Amendamente admise


	Motivaţia

	0
	1
	2
	3

	1.
	LEGE

pentru modificarea şi completarea Legii nr.184/2001 privind organizarea şi exercitarea profesiei de arhitect


	Nemodificat
	

	2.
	Art.I. - Legea nr.184/2001 privind organizarea şi exercitarea profesiei de arhitect, publicată în Monitorul Oficial al României, Partea I, nr.195 din 18 aprilie 2001, cu modificările ulterioare, se modifică şi se completează după cum urmează:


	Nemodificat
	


	0
	2
	3
	4

	3. 
	Art. 1. - Prezenta lege reglementează modul de exercitare a profesiei de arhitect şi constituirea Ordinului Arhitecţilor din România, ca formă de organizare independentă şi autonomă, apolitică, de interes public. 

(Text Legea nr.184/2001)


	Articolul 1 va avea următorul cuprins:

Art. 1. - Prezenta lege reglementează modul de exercitare a profesiei de arhitect şi constituirea Ordinului Arhitecţilor din România, ca formă de organizare independentă, nonprofit, autonomă, apolitică şi de interes public.


	Ordinul arhitecţilor este o asociaţie nonprofit.

	4. 
	1. Alineatul (2) al articolului 3 va avea următorul cuprins:

"(2) Proiectele de arhitectură pentru materializarea cărora legea impune obţinerea autorizaţiei de construire vor fi elaborate de un arhitect cu drept de semnătură."


	Alineatul (2) al articolului 3 va avea următorul cuprins:

(2) Proiectele de arhitectură pentru materializarea cărora legea impune obţinerea autorizaţiei de construire vor fi elaborate de un arhitect cu drept de semnătură sau conductor arhitect cu drept de semnătură, după caz.


	Precizare necesară în concordanţă cu celelalte amendamente.

	5. 
	2. Articolul 4 va avea următorul cuprins:

"Art.4. - (1) Poartă titlul de arhitect absolventul cu diplomă sau alt document asimilat al instituţiilor de învăţământ superior de arhitectură recunoscute de statul român, cu durata studiilor de minimum 5 ani. Prin derogare, pentru dobândirea dreptului de semnătură, se recunoaşte titlul de arhitect dobândit într-un stat membru al Uniunii Europene sau al spaţiului economic european prin absolvirea unui institut de învăţământ superior de arhitectură, recunoscut de statul respectiv.

(2) Cetăţenii statelor membre ale Uniunii Europene sau ale spaţiului economic european au dreptul la utilizarea titlului lor legal academic şi, unde este cazul, la abrevierea folosită în statul de provenienţă, în limba acelui stat.

(3) Cetăţenii unui stat membru al Uniunii Europene sau al spaţiului economic european, autorizaţi să poarte titlul de arhitect în baza unei legi a statului membru respectiv, care abilitează autorităţile competente să confere acest titlu personalităţilor care s-au distins în mod deosebit prin realizări în domeniul arhitecturii, vor putea utiliza acest titlu în România."


	Articolul 4 va avea următorul cuprins:

Art.4. - (1) Poartă titlul de arhitect absolventul cu diplomă sau alt document asimilat al instituţiilor de învăţământ superior de arhitectură recunoscute de statul român, cu durata studiilor de minimum 5 ani. Prin derogare, pentru dobândirea dreptului de semnătură, se recunoaşte în România titlul de arhitect dobândit într-un stat membru al Uniunii Europene sau al spaţiului economic european prin absolvirea unui institut de învăţământ superior de arhitectură, recunoscut de statul respectiv.

(2) Cetăţenii statelor membre ale Uniunii Europene sau ale spaţiului economic european au dreptul la utilizarea titlului lor legal academic în România şi, unde este cazul, la abrevierea folosită în statul de provenienţă, în limba acelui stat.

Nemodificat


	Precizare necesară.

Precizare necesară.

	6. 
	3. Alineatul (1) al articolului 5 va avea următorul cuprins:

"Art.5. - (1) Activitatea arhitectului în domeniile arhitecturii, urbanismului şi amenajării teritoriului constă în:

a) Proiectarea, consilierea, asistenţa tehnică şi supravegherea lucrărilor de construcţii, restaurări de monumente, peisagistică, design, amenajări şi decoraţiuni interioare, scenografie şi alte asemenea activităţi;

b) studiul, cercetarea, planificarea, consilierea şi reglementarea specifică în domeniile arhitecturii, urbanismului, amenajării teritoriului, construcţiilor, utilizării materialelor de construcţie şi tehnologiilor specifice;

c) verificarea, avizarea, aprobarea, controlul şi expertiza tehnică a proiectelor de arhitectură."


	Nemodificat


	

	7. 
	4. Articolul 6 va avea următorul cuprins:

"Art.6. - Exercitarea profesiei de arhitect se face atât în sectorul privat, cât şi în sectorul public, conform prevederilor legale."


	Nemodificat
	

	8. 
	5. Alineatul (1) al articolului 7 va avea următorul cuprins:

"Art.7. - (1) Dreptul de semnătură implică asumarea de către persoana care îl exercită a întregii responsabilităţi profesionale faţă de client şi autorităţile publice cu privire la calitatea soluţiilor propuse, cu respectarea legislaţiei în domeniu."


	Nemodificat
	

	9. 
	6. La articolul 7, după alineatul (2) se introduce un alineat nou, alin.(3), cu următorul cuprins:

"(3) Exercitarea dreptului de semnătură este incompatibilă cu orice activitate de natură a aduce atingere independenţei profesionale a arhitectului."


	Alineatul (3) al articolului 7 se elimină.

____
	Prevederea este preluată la art.11.

	10. 
	7. Articolul 8 va avea următorul cuprins:

"Art.8. - (1) Arhitectul dobândeşte drept de semnătură dacă a fost atestat de către Ordinul Arhitecţilor din România, cu îndeplinirea condiţiilor de onorabilitate, de stagiu profesional şi de cunoaştere a legislaţiei în domeniu. Dobândirea dreptului de semnătură atrage înscrierea în Tabloul Naţional al Arhitecţilor.

(2) Pentru obţinerea dreptului de semnătură, arhitectul trebuie să promoveze un examen privind legislaţia specifică domeniului, care va fi organizat de Ordinul Arhitecţilor din România.

(3) Înscrierea arhitecţilor la examen se face pe baza unei cereri, însoţite de: copia legalizată a diplomei de studii sau a altui document asimilat, cazierul judiciar şi dovada efectuării stagiului profesional, împreună cu un portofoliu cuprinzând lucrările la care a colaborat în perioada de stagiu.

(4) Arhitectul cetăţean al unui stat membru al Uniunii Europene sau al unei ţări din spaţiul economic european care solicită stabilirea în România şi îndeplineşte condiţiile prevăzute de prezenta lege privitoare la deţinerea titlului de arhitect va dobândi drept de semnătură în aceleaşi condiţii cu cetăţenii români.

(5) Arhitectul cetăţean al unui stat membru al Uniunii Europene sau al unei ţări din spaţiul economic european, care are dreptul de a exercita profesiunea în statul membru de provenienţă şi nu solicită stabilirea în România, ci doar dreptul de a presta servicii în domeniul arhitecturii, va dobândi drept de semnătură prin înregistrarea autonomă şi temporară la Ordinul Arhitecţilor din România, pe perioada prestării de servicii. Documentele necesare înregistrării sunt:

a) declaraţie notarială cu privire la serviciile ce urmează a fi prestate, dacă acestea implică execuţia unor proiecte pe teritoriul României;

b) certificat emis de autoritatea competentă din statul membru de provenienţă, care să ateste dreptul solicitantului de a exercita profesia de arhitect pe teritoriul acestuia.

(6) Ordinul Arhitecţilor din România va accepta ca dovadă de onorabilitate un certificat emis cetăţeanului unui stat membru al Uniunii Europene sau al spaţiului economic european de autoritatea competentă din statul membru de provenienţă a acestuia, atestând faptul că cerinţele privind comportamentul corect şi buna reputaţie sunt îndeplinite.

____

(7) Condiţiile în care arhitecţii cetăţeni ai statelor nemembre ale Uniunii Europene sau ai spaţiului economic european pot dobândi drept de semnătură în România şi pot solicita înscrierea în Tabloul Naţional al Arhitecţilor vor fi stabilite prin convenţii de reciprocitate, încheiate de statul român sau de Ordinul Arhitecţilor din România şi organizaţia similară din ţara de origine a solicitantului, cu respectarea legislaţiei în domeniu din România.

(8) Ordinul Arhitecţilor din România va pune la dispoziţia persoanelor interesate informaţii privind legislaţia naţională specifică şi codul deontologic al profesiei de arhitect."

 
	Articolul 8 va avea următorul cuprins:

Art.8. - (1) Arhitectul şi conductorul arhitect  dobândesc drept de semnătură acordat de către Ordinul Arhitecţilor din România, dacă îndeplinesc condiţiile de onorabilitate, de stagiu profesional şi de cunoaştere a legislaţiei în domeniu. Dobândirea dreptului de semnătură atrage obligatoriu înscrierea acestuia în Tabloul Naţional al Arhitecţilor.

Nemodificat

Nemodificat

Nemodificat

(5) Arhitectul cetăţean al unui stat membru al Uniunii Europene sau al unei ţări din spaţiul economic european, care are dreptul de a exercita profesiunea în statul membru de provenienţă şi nu solicită stabilirea în România, ci doar dreptul de a presta servicii în domeniul arhitecturii, va dobândi drept de semnătură în aceleaşi condiţii ca şi cetăţenii români şi prin înregistrarea automată şi temporară la Ordinul Arhitecţilor din România, pe perioada prestării de servicii. Documentele necesare înregistrării sunt:

Nemodificat

Nemodificat

Nemodificat

(7) Pentru dobândirea dreptului de semnătură, cetăţenii statelor membre ale Uniunii Europene sau ale spaţiului economic european vor prezenta un certificat emis de autoritatea competentă din statul membru de provenienţă, care atestă efectuarea unei perioade corespunzătoare de stagiu în statul respectiv şi care conferă acestora aceleaşi drepturi ca şi cetăţenilor români care au efectuat stagiul.

(8) Condiţiile în care arhitecţii cetăţeni ai statelor nemembre ale Uniunii Europene sau ai spaţiului economic european pot dobândi drept de semnătură în România şi pot solicita înscrierea în Tabloul Naţional al Arhitecţilor vor fi stabilite prin convenţii de reciprocitate, încheiate de statul român sau de Ordinul Arhitecţilor din România şi organizaţia similară din ţara de origine a solicitantului, cu respectarea legislaţiei în domeniu din România.

(9) Ordinul Arhitecţilor din România va pune la dispoziţia persoanelor interesate informaţii privind legislaţia naţională specifică şi codul deontologic al profesiei de arhitect."
	Dreptul de semnătură se acordă, nu se atestă.

Pentru a căpăta dreptul de semnătură trebuie să probeze că stăpâneşte legislaţia română.

Pentru a elimina discriminarea între cetăţenii unui stat membru al Uniunii Europene, conform alin.(4) şi alin.(5).

Preluat alin.(4) de la art.9 pentru o succesiune logică a tezelor.

Renumerotarea alineatului.

Renumerotarea alineatului.

	11. 
	8. Articolul 9 va avea următorul cuprins:

"Art.9. - (1) În vederea dobândirii dreptului de semnătură arhitectul absolvent, potrivit prevederilor art.4, îşi poate desfăşura activitatea profesională ca stagiar pe o perioadă de 2 ani, în condiţiile legii, sub îndrumarea unui arhitect cu drept de semnătură.

(2) La împlinirea perioadei de stagiu prevăzute la alin.(1), arhitecţii stagiari pot primi drept de semnătură în urma promovării examenului de atestare.

(3) Pentru absolvenţii de arhitectură cu diplomă de master sau doctor în domeniu, durata stagiului se reduce la un an.

(4) Pentru dobândirea dreptului de semnătură, cetăţenii statelor membre ale Uniunii Europene sau ale spaţiului economic european vor prezenta un certificat emis de autoritatea competentă din statul membru de provenienţă, care atestă efectuarea unei perioade corespunzătoare de stagiu în statul respectiv şi care conferă acestora aceleaşi drepturi ca şi cetăţenilor români care au efectuat stagiul."


	Articolul 9 va avea următorul cuprins:

Nemodificat

(2) După împlinirea perioadei de stagiu prevăzute la alin.(1), arhitecţii stagiari pot primi drept de semnătură în condiţiile art.8.

Nemodificat

Se elimină

____
	Precizare necesară, în corelare cu prevederile art.8.

Preluat la art.8 alin.(7).



	12. 
	9. Articolul 10 va avea următorul cuprins:

"Art.10. - Arhitecţii stagiari pot semna în perioada stagiaturii studii, planuri şi proiecte proprii, care nu presupun eliberarea unei autorizaţii de construire."


	Nemodificat
	

	13. 
	10. Alineatele (1) şi (2) ale articolului 13 vor avea următorul cuprins:

"Art.13. - (1) Dreptul de semnătură se poate exercita în cadrul birourilor individuale, birourilor asociate, societăţilor civile profesionale sau societăţilor comerciale de proiectare.

(2) Indiferent de formele de exercitare a profesiei precizate la alin.(1), arhitecţii cu drept de semnătură pot dobândi calitatea de proiectant general."

(3) Indiferent de modalitatea de exercitare a profesiei, arhitecţii cu drept de semnătură pot angaja salariaţi. 

(Text Legea nr.184/2001)

11. Alineatul (4) al articolului 13 se abrogă.


	Articolul 13 va avea următorul cuprins:

Art.13. - (1) Dreptul de semnătură se poate exercita în cadrul birourilor individuale, birourilor asociate sau societăţilor comerciale de proiectare, cu personalitate juridică.
Nemodificat

(3) Indiferent de modalităţile de exercitare a profesiei, prevăzute la alin. (1), acestea pot angaja arhitecţi şi alţi salariaţi. 

(4) Persoanele juridice, prevăzute la alin. (1), care nu au în cadrul personalului un arhitect cu drept de semnătură şi care desfăşoară activităţi de proiectare, au obligaţia ca, pentru întocmirea documentaţiilor de urbanism şi a proiectelor de arhitectură supuse aprobării sau autorizării, să folosească pe baze contractuale serviciile unui arhitect cu drept de semnătură.


	Pentru a asigura dreptul de a angaja prevăzut la alin. (3) al birourilor, conform Legii nr.507/2002.

În conformitate cu legislaţia în vigoare.

Pentru a permite  arhitecţilor posibilitatea exercitării profesiei în mod individual.

	14. 
	12. Alineatele (1) şi (3) ale articolului 14 vor avea următorul cuprins:

"Art.14. - (1) Formele şi modalităţile de exercitare a profesiei se declară la Ordinul Arhitecţilor din România şi sunt înregistrate obligatoriu în Tabloul Naţional al Arhitecţilor.

(2) Birourile individuale se pot asocia prin contract. 

(3) Raporturile contractuale se stabilesc între biroul individual şi client."
	Articolul 14 va avea următorul cuprins:

Art.14. - (1) Modalităţile de exercitare a profesiei prevăzute la art.13 alin.(1) se declară la Ordinul Arhitecţilor din România şi sunt înregistrate obligatoriu în Tabloul Naţional al Arhitecţilor.

Nemodificat

Raporturile contractuale se stabilesc între biroul individual şi client, sau, în cazul birourilor asociate, aceste raporturi se stabilesc între unul din birourile individuale implicate şi client.
	Pentru claritatea exprimării.

Completare necesară.

	15. 
	Art. 15. - (1) Societăţile civile profesionale se constituie, în condiţiile legii, de către 2 sau mai mulţi arhitecţi cu drept de semnătură, prin contract de societate declarat la Ordinul Arhitecţilor din România. 

(2) Raporturile contractuale se nasc între client şi societatea civilă profesională, indiferent care dintre arhitecţii asociaţi sau salariaţi îndeplineşte serviciul profesional. 

(3) În cadrul societăţilor civile profesionale patrimoniul este comun şi aparţine asociaţilor în cotele-părţi stabilite prin contractul de societate. 

(Text Legea nr.184/2001)


	Articolul 15 se abrogă.
	Tezele sunt preluate la art.13.

	16. 
	c) să beneficieze, pentru serviciile prestate în relaţiile contractuale ce se stabilesc cu clientul, de un onorariu negociat în mod liber cu acesta, onorariu al cărui nivel minim se stabileşte de Ordinul Arhitecţilor din România, cu avizul Ministerului Lucrărilor Publice, Transporturilor şi Locuinţei şi al Ministerului Culturii şi Cultelor, practicarea unor onorarii sub nivelul minim stabilit fiind interzisă; 

(Text Legea nr.184/2001)


	Litera c) a articolului 16 va avea următorul cuprins:

c) să beneficieze, pentru serviciile prestate în relaţiile contractuale ce se stabilesc cu clientul, de un onorariu negociat în mod liber cu acesta. Ordinul Arhitecţilor din România, cu avizul Ministerului Transporturilor, Construcţiilor şi Turismului şi al Ministerului Culturii şi Cultelor stabileşte lista cu onorariile de referinţă, care vor fi puse la dispoziţia oricărui client; 


	Practicarea onorariilor este o problemă liberă, ca la orice profesie liberală.

	17. 
	13. Literele b) şi f) ale articolului 17 vor avea următorul cuprins:

"b) să respecte codul deontologic al profesiei de arhitect şi Regulamentul Ordinului Arhitecţilor din România;

f) să servească interesele clientului în acord cu interesul public şi cu exigenţele profesionale."


	Nemodificat

Nemodificat
	

	18. 
	b) după 6 luni de neplată fără justificare a cotizaţiilor anuale către Ordinul Arhitecţilor din România, până la achitarea lor integrală; 

(Text Legea nr.184/2001)


	Litera b) a articolului 18 va avea următorul cuprins:

b) după 6 luni, în caz de neplată fără justificare a cotizaţiilor anuale către Ordinul Arhitecţilor din România, până la achitarea lor integrală; 


	Pentru claritatea textului.

	19. 
	SECŢIUNEA 1

Forurile de conducere şi comisiile Ordinului Arhitecţilor din România

(Text Legea nr.184/2001)


	Titlul Secţiunii 1 de la Capitolul III va avea următorul cuprins:

SECŢIUNEA 1

Atribuţiile şi organizarea Ordinului Arhitecţilor din România


	Titlul trebuie să reprezinte conţinutul.

	20. 
	14. Alineatele (3) şi (5) ale articolului 20 vor avea următorul cuprins:

Art. 20. - (1) Ordinul Arhitecţilor din România, denumit în continuare şi Ordinul, se înfiinţează în condiţiile legii ca organizaţie profesională, cu personalitate juridică de drept privat, apolitică, de interes public, cu patrimoniu şi buget proprii, autonomă şi independentă. Ordinul are rolul de a reprezenta şi ocroti, la nivel naţional şi internaţional, interesele profesiei de arhitect. 

(Text Legea nr.184/2001)

(3) Din Ordinul Arhitecţilor din România fac parte arhitecţii cu drept de semnătură, stagiarii şi orice deţinător al titlului de arhitect, la cererea acestora.

(5) Ordinul Arhitecţilor din România are obligaţia de a publica anual, în Monitorul Oficial al României, Partea I, Tabloul Naţional al Arhitecţilor, Regulamentul Ordinului Arhitecţilor din România, Codul deontologic al profesiei de arhitect şi onorariile minime de proiectare."


	Alineatele (1), (3) şi (5) ale articolului 20 vor avea următorul cuprins:

Art. 20. - (1) Ordinul Arhitecţilor din România, denumit în continuare şi Ordinul, se înfiinţează în condiţiile legii ca organizaţie profesională, nonprofit, cu personalitate juridică de drept privat, apolitică, de interes public, cu patrimoniu şi buget proprii, autonomă şi independentă. Ordinul are rolul de a reprezenta şi ocroti, la nivel naţional şi internaţional, interesele profesiei de arhitect. 

(3) Din Ordinul Arhitecţilor din România fac parte arhitecţii cu drept de semnătură, arhitecţii, conductorii arhitecţi, urbaniştii, stagiarii şi orice deţinător al titlului de arhitect, la cererea acestora.

Nemodificat
	Precizare necesară.

Corelare cu structura studiilor actuale de arhitectură.

	21. 
	e) atestă arhitecţilor dreptul de semnătură şi gestionează Tabloul Naţional al Arhitecţilor. 

(Text Legea nr.184/2001)


	Litera e) a alineatului (1) al articolul 21 va avea următorul cuprins:

e) acordă arhitecţilor dreptul de semnătură şi gestionează Tabloul Naţional al Arhitecţilor. 


	Dreptul de semnătură se acordă, nu se atestă.

	22. 
	15. Articolul 23 va avea următorul cuprins:

"Art.23. - (1) Forurile de conducere a Ordinului Arhitecţilor din România sunt:

a) Conferinţa naţională;

b) Consiliul naţional;

c) Colegiul director;

d) preşedintele Ordinului.

(2) Persoanele alese în Consiliul naţional, Colegiul director sau ca preşedinte al Ordinului Arhitecţilor din România au un mandat de 4 ani. Ele nu pot exercita mai mult de două mandate consecutiv."


	Nemodificat
	

	23. 
	Art. 24. - Conferinţa naţională a Ordinului Arhitecţilor din România este constituită din membri delegaţi, cu drept de reprezentare, ai filialelor teritoriale. Filiala teritorială va asigura participarea la Conferinţa naţională a Ordinului cel puţin a unui reprezentant al fiecărui judeţ cuprins în filială. 

(Text Legea nr.184/2001)


	Articolul 24 va avea următorul cuprins:

Art. 24. - Conferinţa naţională a Ordinului Arhitecţilor din România este constituită din membri delegaţi, cu drept de reprezentare proporţională, ai filialelor teritoriale. Filiala teritorială va asigura participarea la Conferinţa naţională a Ordinului cel puţin a unui reprezentant al fiecărui judeţ cuprins în filială. 


	Pentru a păstra principiul proporţionalităţii prevăzut la art.26 (2).

	24. 
	16. Litera d) a alineatului (1) al articolului 25 va avea următorul cuprins:

"d) alege şi revocă membrii Consiliului naţional al Ordinului;"


	Nemodificat
	

	25. 
	17. Literele f) şi h) ale alineatului (1) al articolului 25 se abrogă.


	Nemodificat
	

	26. 
	18. Litera i) a alineatului (1) al articolului 25 va avea următorul cuprins:

"i) aprobă valoarea cotizaţiei anuale şi onorariile minime."


	Litera i) a alineatului (1) al articolului 25 va avea următorul cuprins:

i) aprobă valoarea onorariilor de referinţă şi a cotizaţiilor anuale unice pentru categoriile de membri ai ordinului, după caz.


	Conform prevederilor art.16 lit.c).

	27. 
	(2) Conferinţa naţională a Ordinului Arhitecţilor din România este legal constituită la prima convocare în prezenţa a cel puţin două treimi din numărul delegaţilor, iar hotărârile se adoptă cu votul majorităţii membrilor prezenţi. Dacă la prima convocare condiţia de prezenţă nu este îndeplinită, la a doua convocare Conferinţa naţională este legal constituită în prezenţa majorităţii membrilor şi adoptă hotărâri cu majoritatea membrilor prezenţi.

(Text Legea nr.184/2001)


	Alineatul 2 al articolului 25 va avea următorul cuprins:

(2) Conferinţa naţională a Ordinului Arhitecţilor din România este legal constituită la prima convocare în prezenţa a cel puţin două treimi din numărul delegaţilor, iar hotărârile se adoptă cu votul majorităţii membrilor prezenţi. Dacă la prima convocare condiţia de prezenţă nu este îndeplinită, la a doua convocare, după cel puţin două săptămâni, Conferinţa naţională este legal constituită în prezenţa majorităţii membrilor şi adoptă hotărâri cu majoritatea membrilor prezenţi. 


	Precizare clară a termenului în care poate fi reconvocată Conferinţa naţională.

	28. 
	19. Articolul 26 va avea următorul cuprins:

"Art.26. - (1) Între reuniunile Conferinţei naţionale, activitatea Ordinului Arhitecţilor din România va fi coordonată de Consiliul naţional, două treimi din numărul membrilor acestuia trebuind să fie arhitecţi cu drept de semnătură.

(2) Componenţa Consiliului naţional va asigura reprezentativitatea proporţională a membrilor filialelor teritoriale.

____


	Articolul 26 va avea următorul cuprins:

Nemodificat

Nemodificat

(3) Fiecare filială teritorială stabileşte prin hotărâre candidaţii pentru Consiliul naţional.


	Conform prevederilor alin.(2).

	29. 
	20. Alineatul (2) al articolului 28 va avea următorul cuprins:

"(2) Colegiul director este ales cu votul majorităţii membrilor Consiliului naţional."


	Nemodificat
	

	30. 
	Art. 31. - (1) La nivelul judeţelor cu cel puţin 50 de arhitecţi, precum şi în municipiul Bucureşti se vor înfiinţa prin liberă asociere filiale teritoriale ale Ordinului Arhitecţilor din România, reunindu-i pe arhitecţii domiciliaţi în raza teritorială a judeţului.

(Text Legea nr.184/2001)

(2) Dacă într-un judeţ există un număr mai mic de 50 de arhitecţi, se vor putea înfiinţa filiale teritoriale prin asocierea arhitecţilor cu domiciliile în judeţe limitrofe, până când numărul acestora va ajunge la minimum 50 de membri. 

(Text Legea nr.184/2001)

(3) În cadrul unui judeţ, într-o zonă formată din două sau mai multe judeţe limitrofe, precum şi în municipiul Bucureşti se poate înfiinţa o singură filială a Ordinului Arhitecţilor din România. 

(Text Legea nr.184/2001)


	Alineatele (1), (2) şi (3) ale articolului 31 vor avea următorul cuprins:

Art. 31. - (1) La nivelul judeţelor cu cel puţin 50 de membri, precum şi în municipiul Bucureşti se vor înfiinţa prin liberă asociere filiale teritoriale ale Ordinului Arhitecţilor din România, reunindu-i pe membrii domiciliaţi în raza teritorială a judeţului.

(2) Dacă într-un judeţ există un număr mai mic de 50 de membri, se vor putea înfiinţa filiale teritoriale prin asocierea arhitecţilor cu domiciliile în judeţe limitrofe, până când numărul acestora va ajunge la minimum 50 de membri. 

(3) În cadrul unui judeţ sau într-o zonă formată din două sau mai multe judeţe limitrofe, precum şi în municipiul Bucureşti se poate înfiinţa o singură filială a Ordinului Arhitecţilor din România. 


	În corelare cu art.20 alin.(3).

	31. 
	Art.33, alin.(2) şi (3) (text Legea nr.184/2001)

(2) Pe lângă toate filialele Ordinului Arhitecţilor din România se înfiinţează tablourile arhitecţilor, cu evidenţa membrilor acestora.

(3) Pentru întocmirea şi actualizarea Tabloului Naţional al Arhitecţilor filialele teritoriale au obligaţia să comunice Ordinului Arhitecţilor din România, în termen de 30 de zile de la data efectuării lor, toate datele şi informaţiile înregistrate în tablourile arhitecţilor.
	Alineatele (2) şi (3) ale articolului 33 se abrogă.

____

____


	Există un singur tablou naţional al arhitecţilor.

	32. 
	21. Alineatul (4) al articolului 33 va avea următorul cuprins:

"(4)Tablourile arhitecţilor vor cuprinde arhitecţi cu drept de semnătură şi conductori arhitecţi cu drept de semnătură şi vor fi organizate pe specializări."

(5) Înregistrarea într-un tablou al arhitecţilor permite exercitarea profesiei în întreaga ţară.

(Text Legea nr.184/2001)


	Alineatele (4) şi (5) ale articolului 33 vor avea următorul cuprins:

(4) Tabloul naţional al arhitecţilor va cuprinde arhitecţi cu drept de semnătură şi conductori arhitecţi cu drept de semnătură şi vor fi organizate pe specializări."

(5) Înregistrarea în Tabloul naţional al Arhitecţilor permite exercitarea profesiei în întreaga ţară. 
	Nu există decât un tablou naţional al arhitecţilor.

	33. 
	22. Alineatul (4) al articolului 35 va avea următorul cuprins:

"(4) Sancţiunile prevăzute la alin.(2) lit.c) - f) se aplică de Consiliul naţional al Ordinului Arhitecţilor din România, la propunerile comisiilor teritoriale de disciplină, pe baza hotărârii comisiei de disciplină la nivel naţional."


	Nemodificat
	

	34. 
	23. La articolul 35, după alineatul (6) se introduce un nou alineat, alin.(7), cu următorul cuprins:

"(7) În condiţiile neînceperii procedurii de judecare a abaterilor, aplicarea sancţiunilor se prescrie în termen de 2 ani de la săvârşirea lor."


	Nemodificat
	

	35. 
	Art. 39. - (1) Dispoziţiile referitoare la susţinerea examenului de legislaţie de atestare a arhitecţilor stagiari se vor aplica începând cu promoţia de absolvenţi licenţiaţi din anul intrării în vigoare a prezentei legi. 

(Text Legea nr.184/2001)


	Alineatul (1) al articolului 39 va avea următorul cuprins:

Art. 39. - (1) Dispoziţiile referitoare la susţinerea examenului de legislaţie pentru acordarea dreptului de semnătură se vor aplica începând cu promoţia de absolvenţi licenţiaţi din anul intrării în vigoare a prezentei legi. 


	Nu există atestarea arhitecţilor stagiari.

	36. 
	24. Alineatul (4) al articolului 40 va avea următorul cuprins:

"(4) Tehnicienii arhitecţi, absolvenţi ai Şcolii Tehnice de Arhitectură şi Construcţia Oraşelor - STACO - până în anul 1973 inclusiv, cu o practică profesională de cel puţin 5 ani, care, prin completarea studiilor, dobândesc diploma de conductor arhitect, vor primi drept de semnătură fără efectuarea unei alte perioade de practică profesională."


	Nemodificat
	

	37. 
	25. Articolul 45 va avea următorul cuprins:

"Art.45. - În cazul licitaţiilor şi al concursurilor de soluţii în domeniul arhitecturii şi urbanismului, cel puţin o treime din membrii comisiei de evaluare sau ai juriului trebuie să fie arhitecţi cu drept de semnătură, dintre care un reprezentant al Ordinului Arhitecţilor din România şi un reprezentant al unei instituţii de învăţământ superior de arhitectură acreditate de statul român."


	Nemodificat
	

	38. 
	Art.II. - Legea nr.184/2001 privind organizarea şi exercitarea profesiei de arhitect, cu modificările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.


	Nemodificat
	


                                  PREŞEDINTE,                                                                       SECRETAR,

                                    István Antal                                                                          Aurelia Vasile

